South Shore Beach Apartment Harrier 202 | LekkeSlaap
Vanaf R1 450 R1 088 per nag (plek vir 4)
South Shore Beach Apartment Harrier 202 bied 'n selfsorg-dupleks aan gaste in 'n veilige kompleks in Vishoek. Die kompleks is ideaal geleë net 'n paar minute vanaf Vishoek se strand, restaurante en 'n paar winkels in die area. Vishoek is die ideale basis vanwaar mens die suidelike skiereiland kan verken.
Dié dupleks het 2 verdieping en beskik oor 2 slaapkamers en 2 badkamers. Die eerste slaapkamer is op die onderste verdieping en het 'n dubbelbed. Die tweede slaapkamer is 'n solderarea en het 'n koningingrootte-bed en 'n en suite-badkamer. Altwee slaapkamer het oorgenoeg kasspasie en elke badkamer het 'n stort, toilet en 'n wasbak.
Die ten volle toegeruste kombuis het 'n yskas, mikrogolfoond, oond, stoofplaat, koffiemasjien, eetgerei, breekware en 'n wasmasjien. Daar is ook LED ligte en 'n gasstofie gedurende beurtkrag. Die sitkamer langsaan het 'n Slim-TV met Netflix en gratis WiFi is beskikbaar. Die boonste verdieping het 'n balkon met 'n tafel, stoele en 'n Weber.
Die kompleks het 'n gemeenskaplike swembad en veilige, toegewyde parkeerplek vir voertuie. Daar is ook 'n Woolworths Food, Pick 'n Pay, apteek, Clicks, koffiewinkels, 'n bakkery, wegneemeetplekke, wasgoedgeriewe en 'n speelpark op die strand naby.
Op die strand is verskeie restaurante na elkeen se smaak. Daar is 'n speelpark vir kinders en 'n veilige swemarea met 'n haainet wat daagliks uitgegooi word indien die weer dit toelaat.